Balandžio 6 diena yra Saugaus eismo diena. Šią dieną skiriame daugiau dėmesio vaikų švietimui saugaus eismo tema, stengiamės, kad jie įsisąmonintų informaciją, kaip svarbu elgtis atsargiai kelyje - juk nuo mažens diegiant šias žinias, vaikai ir jaunimas užaugs atsakingais eismo dalyviais, o keliuose turėsime mažiau girtų vairuotojų bei chuliganiško vairavimo atvejų.

Kauno A. Žikevičiaus saugaus vaiko mokykla kartu su Kauno miesto savivaldybe, Kauno priešgaisrinės gelbėjimo stoties atstovais, greitosios medicinos pagalbos paramedikais bei Kauno policija susijungė į vieną bendrą komandą, jog per linksmą bei įtraukiančią edukaciją vaikams parodytų kaip svarbu kelyje elgtis atsargiai.

PROGRAMA:
11.00 Atvykite palaikyti šauniųjų ketvirtaklasių, kurie laužys galvas protų mūšyje „Saugus, kai žinau“. Intensyvi protinė kova vyks Kauno m. savivaldybės Didžiojoje salėje (Laisvės al. 96).

11.00 Atidaroma pirmoji Kaune „Saugaus eismo klasė" (Kaunakiemio g. 5, „Vilko kartodromas“), kurioje vaikai galės pasijusti tikrų tikriausiais eismo dalyviais. Organizatoriai – Kauno policija.

12.00 Nepraleiskite progos pamatyti neeilinį reginį - gelbėjimo operacijos inscenizavimą, kuris vyks Miesto sodo prieigose, Laisvės al. 93. Iš tikro sumaitoto automobilio priešgaisrinės tarnybos darbuotojai trauks nukentėjusįjį, greitosios pagalbos paramedikai gaivins jį, o policijos pareigūnai užtikrins visų įvykyje dalyvaujančiųjų saugumą. Visą gelbėjimo procesą vaizdžiai aiškins policijos atstovė.

Taip pat visi norintys galės išbandyti saugos diržų efektyvumo ir automobilio apsivertimo imitavimo įrenginius. Jo metu patirsite į automobilių avariją kelyje patekusių eismo dalyvių išgyvenimus, suvoksite saugos diržų svarbą tokių nelaimių metu.

12.30 A. Žikevičiaus saugaus vaiko mokykla leis vaikams išbandyti save figūriniame dviračių vairavime (Miesto sodo prieigos, Laisvės al. 93). Geriausieji bus apdovanoti prizais.

Taip pat primename apie privalomas pradinių klasių vaikams šviesą atspindinčias liemenes.

Visą renginį lydės puiki pavasarinė nuotaika bei įvairiausios dovanos vaikams, todėl labai skatiname Jus pakviesti mokinius, mokytojus bei visus institucijos narius 12.00 Miesto sodo prieigose tapti šios įtraukiančios pamokos dalyviais. Tai puiki proga vaikams svarbią informaciją paaiškinti įdomiai! Nelikite abejingi.

Būk saugus ir saugok kitus!

Saugaus eismo dienos puslapis (labai prašome juo pasidalinti Jūsų institucijos Facebook puslapyje): <https://www.facebook.com/events/1788363521393671/>

Kontaktinis asmuo:

Daiva Piličiauskienė
Tel. (8-37) 32 32 00, (8-37) 20 82 67

El. paštas daiva.svm@gmail.com